السلام عليكم ،، اعذرني اخي لتأخري بالرد لان دا استعد للامتحان النهائي الاسبوع القادم
بالبداية اشكرك على الموقع وعلى كل شي تقدمه وبارك الله بيك ،،،
كورس ( اي اس ال ) تدخله بعد امتحان تقييم المستوى وتدفع 20 $ فقط ، بالنسبة لي جبت سكور عالي ودا ادرس مستوى متقدم استعداداً لامتحان جي اي دي ( الشهادة الثانوية) ، طبعاً من البداية ردت اقدم على الامتحان ولكن كلولي لازم تحسنين من لغتك وبعدين تقديم على الامتحان . كورس اي اس ال ممتع ومفيد ويعتمد على المدرسين اذا كانوا من اصول عربية مراح تستفاد منهم شي ، اني مدرستي امريكية ودا استفاد من الدورة هواية ، وبصراحة المدرسة منبهرة شلون صارلي اقل من 4 شهور ومستواي جيد بالانكليزي ولما تشوف الطالب مثابر تحاول تساعده بكل طريقة .
التدريس كالآتي ينطوك كتاب حسب المستوى فيه قواعد بسيط وراح تقرأ كلمات ومصطلحات جديدة ، وطريقة لفظ امريكية غير طريقتنا الانكليزية اللي تعلمناها بالمدارس . اضافة الى كم كبير من المواضيع الجديدة علينه واللي ماعدنه فكره عنها سابقاً ، دائما المدرسة تستنسخ اوراق من كتب من خارج المنهج عبارة عن قصص ( القصة حقيقية و مختصرة صفحة واحدة ) وبنهاية القصة اكو املاء لبعض الكلمات والمصطلحات ، يتبعها الاسئلة المتبعة بالمنهج الامريكي يعني للسؤال الواحد 5 اجابات واختار الجواب الدقيق . نفس نمط امتحان جي اي دي ، لان استعرت كتاب الجي اي دي من المكتبة وشفت الاسئلة شلونهه .
وغير القصص نماذج من اعلانات ودعايات او نموذج شيكات مصرفية وتجيب عليهه اسئلة بنفس الطريقة ، من خلال هذه النماذج تاخذ فكرة عن شكل الشيك والمصطلحات ، يعني كل شي تتعلمه بي فائدة .
المدرسة انطتنه مواقع مهمة وتساعدنه بتحسين اللغة وهي كالاتيemail@example.com
هذا اللي انت منزله مشكور
وهذا موقع المدرسة كاتبه يمه good //www.esl-lab.com
يااا رب توصلون عن قريب وتحققون احلامكم ...